Foto: AP 2016 yilning birinchi yarim yilligi mobaynida Rossiya fuqarolarining Germaniyadan boshpana so‘rab topshirgan 5277ta arizasidan 4410tasi chechenlar tomonidan yozilgan, deb yozmoqda yozmoqda «Kommersant’» gazetasi GFR migratsiya va qochoqlar masalalari federal ma’muriyatiga tayangan holda. Ushbu ma’lumotlarga ko‘ra, Shimoliy Kavkaz fuqarolari Germaniyadan boshpana olishni xohlagan rossiyaliklar orasida yetakchilik qilmoqda. Aniqlik kiritilishicha, 2672 ta arizani erkaklar, 2605 tasini ayollar yozgan. Arizalarning aksariyatini 18-50 yoshli kishilar taqdim etgan. Bundan tashqari, Rossiyadan topshirilgan arizalarning umumiy soni ham o‘tgan yilning shu davriga nisbatan 2847 kishidan 5277 nafargacha ko‘tarilgan.